37 വര്ഷം മുമ്ബ് കുപ്പിയിലടച്ച് കടലിലൊഴുക്കിയ സന്ദേശം കിട്ടി ടോക്യോ: 37 വര്ഷംമുമ്ബ് ജപ്പാനിലെ ഹൈസ്കൂള് വിദ്യാര്ഥികള് സന്ദേശമെഴുതി കുപ്പികളിലാക്കി കടലിലൊഴുക്കി. 6000 കി.മീ. അകലെ അമേരിക്കയുടെ നിയന്ത്രണത്തിലുള്ള ഹവായിയില് നിന്ന് ഇപ്പോള് അതിലൊന്ന് കണ്ടെടുത്തിരിക്കുന്നു. 51ാമത്തെ കുപ്പിയാണ് ഇക്കഴിഞ്ഞ ജൂണില് ഹവായിയിലെ ഒമ്ബതാംക്ലാസുകാരി കണ്ടെത്തിയത്.50ാമത്തെ കുപ്പി 2002ല് ജപ്പാനില്നിന്നുതന്നെ കണ്ടെത്തിയിരുന്നു.പോസ്റ്റ്കാര്ഡ് വലുപ്പത്തിലുള്ള കടലാസിലെഴുതിയ സന്ദേശം ഇപ്പോഴും വായിക്കാന് കഴിയും. ചോഷി ഹൈസ്കൂളിലെ നാച്വറല് ക്ലബ് സയന്സ് വിദ്യാര്ഥികളാണ് 1984നും 1985നുമിടെ കടലിലെ അടിയൊഴുക്കിനെക്കുറിച്ച് അന്വേഷിക്കണമെന്നാവശ്യപ്പെട്ട് 750 കുപ്പികളില് സന്ദേശമെഴുതി ഒഴുക്കിയത്. ഇംഗ്ലീഷ്, ജാപ്പനീസ്, പോര്ചുഗീസ് ഭാഷകളിലാണ് സന്ദേശമെഴുതിയത്.